rejauldu/bengali-wikipedia huggingface dataset:
নিকিতা ভায়ামোভিচ রাকাভেৎসা ( ; ; জন্ম: ২২ জুন ১৯৮৭) হলেন একজন অস্ট্রেলীয় পেশাদার ফুটবলার, যিনি ইসরাইলি প্রিমিয়ার লিগ ক্লাব মাকাবি হাইফা এবং অস্ট্রেলিয়া জাতীয় দলের হয়ে একজন উইঙ্গার অথবা একজন স্ট্রাইকার হিসেবে খেলেন। তিনি পার্থ গ্লোরির হয়ে তার ক্যারিয়ারের শুরুতে একজন স্ট্রাইকার হিসেবে খেলেছেন, কিন্তু ইউরোপে আসার পর থেকে তিনি একজন উইঙ্গার হিসেবে খেলেন।  ক্যারিয়ার পরিসংখ্যান আন্তর্জাতিক গোল  #  তারিখ  ভেন্যু  প্রতিপক্ষ  স্কোর  ফলাফল  প্রতিযোগিতা ১.  ১৪ নভেম্বর ২০১২  হাসেয়ং স্টেডিয়াম, হাসেয়ং, দক্ষিণ কোরিয়া    ১–১  ১–২  প্রীতি ম্যাচ   সম্মাননা ব্যক্তিগত  পিএফএ হ্যারি কেয়েল মেডেল: ২০০৮–০৯  পার্থ গ্লোরি বছরের সেরা খেলোয়াড়: ২০০৮–০৯ ইসরাইলি প্রিমিয়ার লিগে সর্বোচ্চ গোলদাতা: ২০১৫–১৬ ২য় স্থান (যুগ্ম) এফসি টোয়েন্টে  এরেডিভিসি: ২০০৯–১০ হের্থা বিএসসি  ২. বুন্দেসলিগা: ২০১০–১১ (উন্নীত)  তথ্যসূত্র  বহিঃসংযোগ              বিষয়শ্রেণী:১৯৮৭-এ জন্ম বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:জীবিত ব্যক্তি বিষয়শ্রেণী:এ-লিগের খেলোয়াড় বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:২০০৮ গ্রীষ্মকালীন অলিম্পিকের ফুটবলার বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল স্পোর্টস ক্লাব ফ্রাঙ্কফুর্টের খেলোয়াড় বিষয়শ্রেণী:হের্টা বিএসসির খেলোয়াড় বিষয়শ্রেণী:মাইনৎস ০৫-এর খেলোয়াড় বিষয়শ্রেণী:মাইনৎস ০৫ ২-এর খেলোয়াড় বিষয়শ্রেণী:রয়্যাল স্পোর্টস ক্লাব রুসেলারের খেলোয়াড় বিষয়শ্রেণী:নেদারল্যান্ডসে অস্ট্রেলীয় প্রবাসী ক্রীড়াবিদ বিষয়শ্রেণী:অস্ট্রেলিয়ার অলিম্পিক ফুটবলার বিষয়শ্রেণী:ইউক্রেনীয় ফুটবলার বিষয়শ্রেণী:পার্থ গ্লোরি এফসির খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:ফুটবল উইঙ্গার বিষয়শ্রেণী:অস্ট্রেলিয়া অনূর্ধ্ব-২০ আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
প্লাস্টিক পূন:ব্যবহারযোগ্যকরণ হলো প্লাসপুনরায় প্লাস্টিক পণ্যে রুপান্তরিত করা। পুনর্ব্যবহারের প্রচুর সুফল রয়েছে যেমন পরিবেশ দূষণ রোধ হয়,প্লাস্টিকের উৎপাদন কম হয়,গ্রীণহাউস গ্যাসের নির্গমন হ্রাস পায় ফলে বৈশ্বিক উষ্ণতাও মন্থর হয়। তবে,প্লাস্টিক পুনর্ব্যবহারের হার অ্যালুমিনিয়াম, গ্লাস এবং কাগজের মতো অন্যান্য পুনরুদ্ধারযোগ্য উপকরণগুলোর পুনর্ব্যবহার করার হারের চেয়ে পিছিয়ে রয়েছে। ২০১৫ সালের মধ্যে, বিশ্বে প্রায় ৬.৩ বিলিয়ন টন প্লাস্টিক বর্জ্য উৎপাদিত হয়েছে, যার মধ্যে মাত্র ৯% পুনর্ব্যবহারকরা হয়েছে, এবং মাত্র ~ ১% একাধিকবার পুনর্ব্যবহার করা হয়েছে। উপরন্তু, ১২% পুড়িয়ে ফেলা হয়েছিল এবং অবশিষ্ট ৭৯% মাটি বা সমুদ্রে ফেলা হয়েছে। বিষয়শ্রেণী:শক্তি সংরক্ষণ বিষয়শ্রেণী:প্লাস্টিক পুনর্নবীকরণ
সূরা আল-মুরসালাত‌ (আরবি ভাষায়: المرسلت) মুসলমানদের ধর্মীয় গ্রন্থ কুরআনের ৭৭ তম সূরা; এর আয়াত অর্থাৎ বাক্য সংখ্যা ৫০ এবং রূকু তথা অনুচ্ছেদ সংখ্যা ২। সূরা আল-মুরসালাত‌ মক্কায় অবতীর্ণ হয়েছে।   নামকরণ  এই সূরাটির প্রথম আয়াতের وَالۡمُرۡسَلٰتِ عُرۡفًاۙ বাক্যাংশ থেকে এই সূরার নামটি গৃহীত হয়েছে; এটি সেই সূরা যাতে المرسلت শব্দটি আছে।   নাযিল হওয়ার সময় ও স্থান    শানে নুযূল    বিষয়বস্তুর বিবরণ    তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ  বিষয়শ্রেণী:সূরা
৯ নং ওয়ার্ড, কলকাতা পৌরসংস্থা হল কলকাতা পৌরসংস্থার এক নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার, কুমারটুলি এলাকা ও শ্যামবাজার এলাকার কিয়দংশ নিয়ে গঠিত। ৯ নং ওয়ার্ড শ্যামপুকুর বিধানসভা কেন্দ্রের অন্তর্গত।  বিবরণ ৯ নং ওয়ার্ডের উত্তর দিকে রয়েছে কুমারটুলি স্ট্রিট, দুর্গাচরণ ব্যানার্জি স্ট্রিট, রাজা নবকৃষ্ণ স্ট্রিট ও শ্যামবাজার স্ট্রিট; পূর্ব দিকে রয়েছে শোভাবাজার স্ট্রিট ও শ্রীঅরবিন্দ সরণি; দক্ষিণ দিকে রয়েছে জ্যোতিন্দ্রমোহন অ্যাভিনিয়, রবীন্দ্র সরণি ও গোপেশ্বর পাল অ্যাভিনিউ এবং পশ্চিম দিকে রয়েছে হুগলি নদী।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনের ফলাফল  নির্বাচনের বছরকেন্দ্রপৌর-প্রতিনিধির নামরাজনৈতিক দল২০০৫৯ নং ওয়ার্ডমহুয়া মল্লিকভারতের কমিউনিস্ট পার্টি (মার্ক্সবাদী)ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০মিতালি সাহাসর্বভারতীয় তৃণমূল কংগ্রেস২০১৫মিতালি সাহাসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।   তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
হিলি রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার হাকিমপুর উপজেলার হিলিতে অবস্থিত একটি রেলওয়ে স্টেশন। এটি বাংলাদেশ-ভারত সীমান্তের ডানদিকে অবস্থিত এবং সীমান্ত পেরোনোর আয়োজন সংবলিত স্থান। স্টেশনের অন্যদিকে ভারতের দক্ষিণ দিনাজপুরের হিলি অবস্থিত।   বাণিজ্য ও চোরাচালান  বাংলাদেশ এবং ভারতের মধ্যে হিলি সীমান্ত দিয়ে উল্লেখযোগ্য পরিমাণ আমদানী রপ্তানি  ব্যবসা-বাণিজ্য হয়ে থাকে। এখানে তুলনামূলক হারে চোরাকারবারির সংখ্যা বেশি ছিলো এক সময় এখন বন্ধ হয়েছে চোরাচালান।  পরিষেবা হিলি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: একতা এক্সপ্রেস দ্রুতযান এক্সপ্রেস পঞ্চগড় এক্সপ্রেস রূপসা এক্সপ্রেস সীমান্ত এক্সপ্রেস বরেন্দ্র এক্সপ্রেস তিতুমীর এক্সপ্রেস নীলসাগর এক্সপ্রেস কুড়িগ্রাম এক্সপ্রেস রকেট এক্সপ্রেস উত্তরা এক্সপ্রেস   কিছু মালবাহী ও লোকাল ট্রেন।  দূর্ঘটনা   হিলি ট্রাজেডি দিবস  ১৩ জানুয়ারি ১৯৯৫ সালে দিনাজপুরের হিলি রেলস্টেশনে একটি ট্রেন দূর্ঘটনা ঘটেছিল। স্থানীয়রা জানায়, ১৯৯৫ সালের ১৩ জানুয়ারী শুক্রবার রাত সাড়ে ৯ টার দিকে হিলি রেলস্টেশনের ১ নং লাইনে দাঁড়িয়েছিল গোয়ালন্দ-পার্বতীপুরগামী ৫১১ নং লোকাল ট্রেন। কর্তব্যরত স্টেশন মাষ্টার ও পয়েন্টম্যানের দায়িত্বহীনতার কারণে ১ নং লাইনে ঢুকে পড়ে সৈয়দপুর-খুলনাগামী আন্তঃনগর সীমান্ত এক্সপ্রেস। ভুল সংকেতের কারণে মুহুর্তেই দু’টি ট্রেনের মুখোমুখি সংঘর্ষ ঘটে। এতে লোকাল ট্রেনটির ইঞ্জিনসহ ৩ টি বগী ক্ষতিগ্রস্ত হয়। পরে আইন প্রয়োগকারী সংস্থার লোকজন, স্থানীয় রেলওয়ে একতা ক্লাবের সদস্যসহ স্থানীয়রা নিহত ও আহতদের উদ্ধার করে। বেসরকারী ভাবে নিহতের সংখ্যা শতাধিক হলেও সরকারী ভাবে ঘোষণা করা হয় ২৭ জন। পরদিন তৎকালীন প্রধানমন্ত্রী বেগম খালেদা জিয়া হিলিতে দুর্ঘটনা পরিদর্শনে আসেন। হিলি রেলওয়ে একতা ক্লাবের উদ্যোগে দিনটিকে হিলি ট্রেন ট্রাজেডি দিবস হিসেবে পালন করা হয়। দিবসটিতে সাধারণত নিহতদের স্মরণে বুকে কালো ব্যাজ ধারণ, ট্রেন দূর্ঘটনা এড়াতে ট্রেনের গায়ে ব্যানার লাগানো, দোয়া ও মিলাদ মাহফিলের আয়োজন করা হয়।   তথ্যসূত্র   বিষয়শ্রেণী:দিনাজপুর জেলার রেলওয়ে স্টেশন বিষয়শ্রেণী:বাংলাদেশ–ভারত সীমান্ত পারাপার বিষয়শ্রেণী:রংপুর বিভাগের রেলওয়ে স্টেশন বিষয়শ্রেণী:১৮৭৮-এ চালু রেলওয়ে স্টেশন
সুনন্দা পুষ্কর (২৭ জুন ১৯৬২ - ১৭ জানুয়ারী ২০১৪) ছিলেন একজন ভারতীয় বংশোদ্ভূত কানাডীয় ব্যবসায়ী। তিনি দুবাই -ভিত্তিক টিকম ইনভেস্টমেন্টসের একজন বিক্রয় পরিচালক এবং ইন্ডিয়ান প্রিমিয়ার লিগের একটি ক্রিকেট ফ্র্যাঞ্চাইজি, ভারত-ভিত্তিক রেন্ডেজভাস স্পোর্টস ওয়ার্ল্ড (আরএসডব্লিউ) এর সহ-মালিক ছিলেন। পুষ্কর জাতিসংঘের অধীনে কর্মরত প্রাক্তন আন্তর্জাতিক কূটনীতিক ও রাজনীতিবিদ শশী থারুরের স্ত্রী ছিলেন।   প্রাথমিক জীবন এবং শিক্ষা  সুনন্দা পুষ্কর (প্রাক্তন দাস) ১৯৬২ সালের ২৭ জুন সোপোরের বোমাইতে বসবাসকারী জমিদার এবং সেনা কর্মকর্তাদের একটি কাশ্মীরি পণ্ডিত পরিবারে জন্মগ্রহণ করেন। তিনি লেফটেন্যান্ট কর্নেল পুষ্কর নাথ দাস এবং জয়া দাসের একমাত্র কন্যা ছিলেন। তার বাবা ১৯৮৩ সালে সেনাবাহিনী থেকে অবসর গ্রহণ করেন।  পুষ্করের দুই ভাই আছে, যাদের একজন দুবাইতে একটি বিশ্বব্যাপী সফটওয়্যার কোম্পানিতে কাজ করে; অন্যজন ভারতীয় সেনাবাহিনীতে। ১৯৯০ সালে জঙ্গিরা তাদের বাড়িতে আগুন দেওয়ার পর পরিবারটি বোমাই থেকে জম্মুতে চলে আসে।   তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:২০১৪-এ মৃত্যু বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বংশোদ্ভূত ব্যবসায়ী বিষয়শ্রেণী:কাশ্মীরি বংশোদ্ভূত কানাডীয় ব্যক্তি বিষয়শ্রেণী:কানাডায় ভারতীয় অভিবাসী বিষয়শ্রেণী:কানাডীয় ব্যবসায়ী বিষয়শ্রেণী:কাশ্মীরি পণ্ডিত বিষয়শ্রেণী:সোপোরের ব্যক্তি বিষয়শ্রেণী:২০শ শতাব্দীর কানাডীয় ব্যবসায়ী বিষয়শ্রেণী:২০শ শতাব্দীর কানাডীয় নারী ব্যবসায়ী বিষয়শ্রেণী:২১শ শতাব্দীর কানাডীয় ব্যবসায়ী বিষয়শ্রেণী:২১শ শতাব্দীর কানাডীয় নারী ব্যবসায়ী বিষয়শ্রেণী:ভারতে অমীমাংসিত মৃত্যু বিষয়শ্রেণী:সংযুক্ত আরব আমিরাতে কানাডীয় প্রবাসী বিষয়শ্রেণী:ভারতে কানাডীয় প্রবাসী
গ্রঁতেস্ত ( আ-ধ্ব-ব: [ɡʁɑ̃t‿ɛst] ) পশ্চিম ইউরোপের রাষ্ট্র ফ্রান্সের উত্তর-পূর্ব ভাগে অবস্থিত একটি প্রশাসনিক অঞ্চল (রেজিওঁ)।  ২০১৪ সালে ফরাসি সংসদে উত্তীর্ণ একটি ভূমি-সংস্কার বিলের সূত্র ধরে এই অঞ্চলটির সৃষ্টি।  গ্রঁতেস্ত অঞ্চলটি সেন, ম্যোজ ও রাইন - এই তিনটি নদীর অববাহিকা অঞ্চলের উপর অবস্থিত; এর আয়তন , ফলে এটি ফ্রান্সের ৫ম বৃহত্তম প্রশাসনিক অঞ্চল। অঞ্চলটিতে ভোজ ও আর্দেন নামের দুইটি পর্বতশ্রেণীও বিদ্যমান। এর সাথে বেলজিয়াম, লুক্সেমবার্গ, জার্মানি ও সুইজারল্যান্ডের সীমান্ত আছে। ২০২০ সালের তথ্য অনুযায়ী এখানে ৫৫ লক্ষেরও বেশি অধিবাসী বাস করত। অঞ্চলটির প্রশাসনিক কেন্দ্র ও বৃহত্তম শহর হল স্ত্রাসবুর।  দক্ষিণ ইউরোপের লাতিন ও উত্তর ইউরোপের জার্মানীয় বিশ্বের সংযোগস্থলে অবস্থিত গ্রঁতেস্ত অঞ্চলটির সংস্কৃতি সমৃদ্ধ ও বৈচিত্র্যময়। এখানে বেশ কিছু ভাষা ও উপভাষা প্রচলিত, যার মধ্যে আলজাসীয় ভাষা, শঁপনোয়া ভাষা, লোরাঁ ভাষা ও ফ্রাংকীয় লোরাঁ ভাষা উল্লেখ্য। বর্তমান গ্রঁতেস্ত অঞ্চলের বেশিরভাগই খ্রিস্টীয় ৮ম শতাব্দী থেকেই পূর্বাঞ্চলীয় হিসেবে গণ্য করা হত; সেসময় এটি ফ্রান্সিয়া রাজ্যের অস্ট্রেশিয়া অঞ্চলের দক্ষিণ অংশ গঠন করেছিল। শঁম্পাইন অঞ্চলের রাঁস শহরেই ফ্রাংক রাজা ১ম ক্লোভিস ৪৯৬ খ্রিস্টাব্দে অপ্সুদীক্ষা (বাপ্তিস্ম) লাভ করেন। শহরটি পরবর্তীতে ফ্রান্সের রাজাদের ইতিহাসে একটি গুরুত্বপূর্ণ আনুষ্ঠানিক ভূমিকা রাখে, কেননা এখানেই ঐতিহ্যগতভাবে ফ্রান্সের রাজাদের অভিষেক অনুষ্ঠানটি আয়োজিত হত। এছাড়া মধ্যযুগীয় ইউরোপের অর্থনীতিতে শঁপাইনের মেলাগুলি তাৎপর্যমূলক ভূমিকা পালন করে। অন্যদিকে আলজাস ও লোরেন অঞ্চল দুইটি মধ্যযুগ ও রনেসঁসের প্রায় পুরোটা জুড়ে পবিত্র রোমান সাম্রাজ্যের প্রভাবাধীন ছিল। ফ্রান্স ও জার্মানি অঞ্চল দুইটিকে বহু শতাব্দী ধরে নিজেদের বলে দাবী করত এবং এ নিয়ে যুদ্ধেও অবতীর্ণ হত।  গ্রঁতেস্ত অঞ্চলটির স্বতন্ত্র ঐতিহ্যগুলির মধ্যে আছে সাধু নিকোলাস দিবস, বড়দিনের বাজার এবং আলজাস ও লোরেনে পুনরুত্থান পার্বণের খরগোশ-সংশ্লিষ্ট বিভিন্ন ঐতিহ্য। আলজাস-মোজেল জেলাটি আবার ঐতিহাসিক কারণে স্থানীয় আইন অনুযায়ী পরিচালিত হয়। শিল্পখাতের দীর্ঘ ইতিহাস, শক্তিশালী কৃষিখাত ও পর্যটন খাতের (শিল্পকলা, সুপাচ্য খাবার ও দেশদর্শন) সুবাদে গ্রঁতেস্ত ফ্রান্সের সবচেয়ে বেশি উৎপাদনশীল অর্থনৈতিক অঞ্চলগুলির একটি।  তথ্যসূত্র  বিষয়শ্রেণী:ফ্রান্সের রেজিওঁ (প্রশাসনিক অঞ্চল)
থাম্ব|350x350পিক্সেল|২০১৪ সালের মার্চ মাসে নিউ জার্সির হাডসন কাউন্টি থেকে ম্যানহাটনের আকাশরেখা। নিউ ইয়র্ক সিটি হল নিউ ইয়র্ক মেট্রোপলিটন এলাকার মূল শহর। নগর পরিকল্পনায়, একটি মূল শহর, প্রধান মহানগরীয় কেন্দ্র বা কেন্দ্রীয় শহর, কোনও মহানগর এলাকার বৃহত্তম বা সবচেয়ে গুরুত্বপূর্ণ শহর বা নগর। মূল শহর মূলত অপেক্ষাকৃত ছোট উপশহর, শহর ও শহরতলির দ্বারা বেষ্টিত হয়ে থাকে। কেন্দ্রীয় শহর সাধারণত কোনও নগর অঞ্চলে প্রতিষ্ঠিত প্রাচীনতম জনবসতি। কেন্দ্রীয় শহরগুলো প্রায়শই পৌর এলাকার আঞ্চলিক কেন্দ্রস্থল হিসেবে কাজ করে। শব্দটি প্রধানত মার্কিন প্রেক্ষাপটে ব্যবহৃত হয়, যদিও ১৯৭০ সাল থেকে এটি কানাডা ও অল্প পরিমাণে ইউরোপ ও অস্ট্রেলিয়াতে সহ সরা বিশ্বে তুলনামূলকভাবে জনপ্রিয় হয়ে উঠেছে।   উদাহরণ   একটি মূল শহর সহ মহানগর অঞ্চল  বিশ্বের পাঁচটি বৃহত্তম মহানগর অঞ্চলের মূল শহর৷ মহানগর অঞ্চলমূল শহরদেশমহানগর জনসংখ্যানামঅবস্থানবৃহত্তর টোকিও অঞ্চল ( কান্টো অঞ্চল )টোকিওজাকার্তা মহানগর অঞ্চল(জবোদেতাবেকপুঞ্জুর)জাকার্তাকেন্দ্রীয় জাতীয় রাজধানী অঞ্চল(দিল্লি মহানগর অঞ্চল)দিল্লিসিউল রাজধানী এলাকা (সুদোগওন অঞ্চল)সিউলমুম্বাই মহানগর অঞ্চল (मुंबई महानगर प्रदेश)মুম্বাই, মহারাষ্ট্রhttps://portal.mcgm.gov.in/irj/go/km/docs/documents/MCGM%20Department%20List/Roads%20and%20Traffic/Docs/CMP%20for%20Greater%20Mumbai/Executive%20Summary/Executive%20Summary.pdf  [bare URL PDF]   একাধিক মূল শহর সহ মহানগর অঞ্চল  মহানগর অঞ্চলমূল শহরসমূহদেশমহানগর জনসংখ্যানামঅবস্থানডালাস-ফোর্ট ওয়ার্থ নগরপুঞ্জডালাসফোর্ট ওয়ার্থরাইন-রুঢ় মহানগর অঞ্চলএসেনডুসেলডর্ফইসলামাবাদ-রাওয়ালপিন্ডি মহানগর অঞ্চলইসলামাবাদরাওয়ালপিন্ডি   আরও দেখুন   উপশহর  প্রান্ত শহর    তথ্যসূত্র    আরও পড়ুন        বহিঃসংযোগ  High-Income World: Core Cities and Densification. Demographia  বিষয়শ্রেণী:নগরায়ন বিষয়শ্রেণী:নগর অধ্যয়ন ও পরিকল্পনামূলক পরিভাষা বিষয়শ্রেণী:নগর বিষয়শ্রেণী:নগর গবেষণা ও পরিকল্পনা পরিভাষা
সিরি ('সিরিয়া') লেবাননের বৈরুত থেকে প্রকাশিত একটি ফরাসি ভাষার দৈনিক পত্রিকা ছিল। Nomenclature des journaux & revues en langue française du monde entier. Paris, Les bureaux de l'Argus, 1937. p. 475 পত্রিকাটি ১৯১৭ সালে প্রতিষ্ঠিত হয়েছিল। ১৯৩৭ সালে এর পরিচালক ছিলেন জর্জেস ভ্যাসিয়াস।   সিরি ফরাসী হাই কমিশনের দাপ্তরিক অঙ্গ ছিল। তাই এর একটি ফরাসিপন্থী অবস্থান ছিল।     তথ্যসূত্র   বিষয়শ্রেণী:১৯১৭-এ প্রতিষ্ঠিত প্রকাশনা বিষয়শ্রেণী:লেবাননের সংবাদপত্র বিষয়শ্রেণী:লেবাননের ফরাসি ভাষার সংবাদপত্র বিষয়শ্রেণী:লেবাননের বিলুপ্ত সংবাদপত্র
পূর্ণচ্যুতি ()  বুঝানো হয় একাধিক হাড়ের সন্ধিস্থল অস্বাভাবিক ভাবে বিচ্ছিন্ন হয়ে যায়।Dislocations. Lucile Packard Children’s Hospital at Stanford. Retrieved 3/3/2013.   আংশিকভাবে চ্যুত হলে তাকে আংশিকচ্যুতি বলে অভিহিত করা হয়। সন্ধিস্থলে কোনো প্রভাব, যেমন হঠাৎ পরে গেলে পূর্ণচ্যুতি  হতে পারে। সন্ধিস্থলের পূর্ণচ্যুতির কারণে চারপাশের লিগামেন্ট, টেন্ডন, পেশি, এবং স্নায়ু ক্ষতিগ্রস্ত হতে পারে।Smith, R. L., & Brunolli, J. J. (1990). Shoulder kinesthesia after anterior glenohumeral joint dislocation. Journal of Orthopaedic & Sports Physical Therapy, 11(11), 507–513. পূর্ণচ্যুতি হতে পারে প্রধান সন্ধিস্থল যেমন কাঁধ হাটু ইত্যাদি বা গৌণ সন্ধিস্থল (পায়ের আঙুল, হাতের আঙুল ইত্যাদি)। বেশিরভাগ সময় কাঁধের সন্ধিস্থলেই পূর্ণচ্যুতি ঘটতে দেখা যায়।  তথ্যসূত্র  আরও দেখুন  Buddy wrapping  Major trauma  Physical therapy  Projectional radiography   বহিঃসংযোগ      বিষয়শ্রেণী:Contortion বিষয়শ্রেণী:সন্ধি বিষয়শ্রেণী:Dislocations, sprains and strains বিষয়শ্রেণী:Emergency medical procedures বিষয়শ্রেণী:জরুরি চিকিৎসা পদ্ধতি
রক অয়েল কোম্পানি লিমিটেড ছিল অস্ট্রেলিয়ার সিডনিতে অবস্থিত একটি আন্তর্জাতিক খনিজ তেল কোম্পানি।  এই সংস্থাটি ১৯৯৭ সালে জন দোরান কর্তৃক একটি ব্যক্তিগত মালিকানাধীন সংস্থা হিসাবে প্রতিষ্ঠিত হয়েছিল।  ১৯৯৯ সালে, সংস্থাটি অস্ট্রেলীয় স্টক এক্সচেঞ্জে তালিকাভুক্ত হয় এবং ২০০৪ সালে রক লন্ডন স্টক এক্সচেঞ্জে তালিকাভুক্ত হয়।  ২০০৮ সালে, রক অয়েল অ্যানজোন অস্ট্রেলিয়ার সাথে একীভূত হয়,  এবং ২০১৪ সালে চীনের ফোসুন ইন্টারন্যাশনাল একে ৪৭৪ মিলিয়ন অস্ট্রেলীয় ডলারে অধিগ্রহণ করে।   রক মৌরিতানিয়া, অ্যাঙ্গোলা, মালয়েশিয়া এবং চীনে তেল উৎপাদন কার্যক্রম পরিচালনা করে এবং ২০১৩ সালে এটি পুরো বছর ২.৭ মিলিয়ন ব্যারেল তেল বা সমমানের পণ্য উত্তোলন করেছিল।      তথ্যসূত্র   বহিঃসংযোগ     বিষয়শ্রেণী:অস্ট্রেলিয়ার তেল ও গ্যাস কোম্পানি বিষয়শ্রেণী:অস্ট্রেলিয়ার বিলুপ্ত তেল ও গ্যাস কোম্পানি বিষয়শ্রেণী:অস্ট্রেলিয়ার তেল কোম্পানি বিষয়শ্রেণী:বিলুপ্ত তেল কোম্পানি
সেঁজুতি হল রবীন্দ্রনাথ ঠাকুরের লেখা একটি বাংলা কাব্যগ্রন্থ।বাংলা সাহিত্যের ইতিবৃত্ত, ড. দুুলাল চক্রবর্তী, জুুলাই - ২০০৭, বাণী বিতান। এটি ১৯৩৮ খ্রিষ্টাব্দে প্রকাশিত  হয়। এটি রবীন্দ্রনাথের কাব্য রচনার অন্ত্যপর্বের অন্তর্গত একটি উল্লেখযোগ্য গ্রন্থ। এতে সর্বমোট ২২-টি কবিতা রয়েছে।   উৎসর্গীকরণ  রবীন্দ্রনাথ "সেঁজুতি" কাব্যগ্রন্থটি তাঁঁর বন্ধু ডাক্তার সার্ নীলরতন সরকারকে উৎসর্গ করেন।   কবিতার তালিকা  "সেঁজুতি" কাব্যগ্রন্থের অন্তর্গত কবিতাগুলো হলসেঁজুতি – রবীন্দ্র রচনাবলী–  ১. জন্মদিন  ২. পত্রোত্তর  ৩. যাবার মুখে  ৪. অমর্ত  ৫. পলায়নী  ৬. স্মরণ  ৭. সন্ধ্যা  ৮. ভাগীরথী  ৯. তীর্থযাত্রিণী  ১০. নতুন কাল  ১১.চলতি ছবি  ১২. ঘরছাড়া  ১৩. জন্মদিন  ১৪. প্রাণের দান  ১৫. নিঃশেষ  ১৬. প্রতীক্ষা  ১৭. পরিচয়  ১৮. পালের নৌকা  ১৯. চলাচল  ২০. মায়া  ২১. গগনেন্দ্রনাথ ঠাকুর  ২২. ছুটি   তথ্যসূত্র    বহিঃসংযোগ    rabindra-rachanabali.nltr.org  বিষয়শ্রেণী:রবীন্দ্রনাথ ঠাকুরের কাব্যগ্রন্থ
২০১২ সালের ওভার দ্য লিমিট হলো ডাব্লিউডাব্লিউই দ্বারা প্রযোজিত তৃতীয় এবং সর্বশেষ ওভার দ্য লিমিট পে-পার-ভিউ ইভেন্ট। এটি মে ২০, ২০১২ সালে পিএনসি এরেনা, রালেইগ, নর্থ ক্যারোলাইনায় অনুষ্ঠিত হয়। বিগত দুই পিপিভিতে মেইন ইভেন্ট "আই কুইট" ম্যাচ হলেও ২০১২ সালে একটি নো ডিস্কোয়ালিফিকেশন ম্যাচ অনুষ্ঠিত হয়। ২০১৩ সালে ওভার দ্য লিমিট এর পরিবর্তে ব্যাটেলগ্রাউন্ড অনুষ্ঠিত হয়।  ইভেন্টে দশটি ম্যাচ অনুষ্ঠিত হয় যার মধ্যে নয়টি সরাসরি দেখানো হয়। মেইন ইভেন্টে জন লউরিনিটিস জন সিনাকে একটি "নো ডিস্কোয়ালিফিকেশন" ম্যাচে হারায়। আরো দেখা যায় সিএম পাংক ড্যানিয়েল ব্রায়ানকে হারিয়ে ডাব্লিউডাব্লিউই চ্যাম্পিয়নশিপ, এবং শেইমাস আলবার্তো দেল রিও, রেন্ডি অরটন এবং ক্রিস জেরিকোকে হারিয়ে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ রিটেইন করে।  এই ইভেন্টটি ১,৬৭,০০০ ক্র‍য় সংগ্রহ করে, যা আগের বছরের ইভেন্ট ১৪০,০০০ থেকে বেশি।  তথ্যসূত্র   বিষয়শ্রেণী:উত্তর ক্যারোলিনার রেলেতে পেশাদার কুস্তি
thumb|400px|কোঙ্কণের একটি অতিসাধারণ দৃশ্য; সাদা বালুর সৈকত, নারকেল ও সুপারি গাছের সারি কোঙ্কণ (মারাঠি ভাষায়: कोकण) ভারতের পশ্চিম উপকূলে মহারাষ্ট্রের রায়গড় জেলা থেকে কর্ণাটকের মাঙ্গালুরু শহর পর্যন্ত বিস্তৃত একটি বন্ধুর অঞ্চল।  মহারাষ্ট্রের উপকূলীয় জেলাগুলি নিয়ে গঠিত প্রশাসনিক উপবিভাগটিকেও কোঙ্কণ ডাকা হয়। কোঙ্কণের অধিবাসীদেরকে কোঙ্কণী ডাকা হয়, আর তাদের মুখের ভাষাকে বলা হয় কোঙ্কণী ভাষা।  পশ্চিম ঘাট পর্বতমালা কোঙ্কণের পূর্ব সীমানা এবং আরব সাগর এর পশ্চিম সীমানা গঠন করেছে। উত্তরে গঙ্গাবলী নদী এবং দক্ষিণে ময়ুরা নদী যথাক্রমে এর উত্তর ও দক্ষিণ সীমা নির্দেশ করছে। তবে কোঙ্কণের সঠিক ভৌগোলিক সংজ্ঞা প্রদান দূরূহ। বেশির ভাগ সংজ্ঞাতে মহারাষ্ট্রের রায়গড়, মুম্বাই, ঠানে, রত্নগিরি ও সিন্ধুদুর্গ জেলা, গোয়া অঙ্গরাজ্য, এবং কর্ণাটকের উত্তর কর্ণাটক, ওদিপু ও দক্ষিণ কর্ণাটক জেলাগুলিকে কোঙ্কণের অংশ বলে গণ্য করা হয়।  বিষয়শ্রেণী:ভারতের অঞ্চল বিষয়শ্রেণী:ভারতের উপকূল বিষয়শ্রেণী:মহারাষ্ট্রের অঞ্চল
মোহামেদ জিব্রিল ইব্রাহিমা সো (; জন্ম: ৬ ফেব্রুয়ারি ১৯৯৭; জিব্রিল সো নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আইন্ট্রাখট ফ্রাঙ্কফুর্ট এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।  ২০১৩ সালে, সো সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৮ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।  দলগতভাবে, সো এপর্যন্ত ২টি শিরোপা জয়লাভ করেছেন, যার উভয়ই ইয়াং বয়েজের হয়ে জয়লাভ করেছেন।  প্রারম্ভিক জীবন মোহামেদ জিব্রিল ইব্রাহিমা সো ১৯৯৭ সালের ৬ই ফেব্রুয়ারি তারিখে সুইজারল্যান্ডের জুরিখে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                    বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বরুসিয়া মনশেনগ্লাডবাখের খেলোয়াড় বিষয়শ্রেণী:সুইজারল্যান্ডীয় ফুটবলার বিষয়শ্রেণী:আইন্ট্রাখট ফ্রাঙ্কফুর্টের খেলোয়াড় বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:বরুসিয়া মনশেনগ্লাডবাখ ২-এর খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সুইজারল্যান্ডের আন্তর্জাতিক যুব ফুটবলার বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
thumb|নবাব রশিদ খানের সমাধি  ফারুখাবাদ জেলা হল উত্তর ভারতের উত্তর প্রদেশের একটি জেলা। ফতেহগড় শহর এ জেলার সদরদপ্তর। ফারুখাবাদ জেলা কানপুর বিভাগের অন্তর্গত।  গঙ্গা নদী এবং রামগঙ্গা নদী পূর্বে এবং কালী নদী দক্ষিণ দিক দিয়ে প্রবাহিত হয়েছে।  জেলাটি পূর্বে বর্তমান কন্নৌজ জেলা অন্তর্ভুক্ত ছিল। ১৯৯৭ সালের ১৮ সেপ্টেম্বর কন্নৌজ জেলাকে দুটি পৃথক জেলায় বিভক্ত করা হয়ে। ফারুখাবাদ জেলা তিনটি তহসিল নিয়ে গঠিত: ফারুখাবাদ, কাইমগঞ্জ এবং অমৃতপুর। জেলার সাতটি ব্লক রয়েছে: কাইমগঞ্জ, নবাবগঞ্জ, শামসাবাদ, রাজপুর, বারহপুর, মহম্মদাবাদ ও কমলগঞ্জ।   ভূগোল  ভৌগলিকভাবে ফারুকাবাদ ২৬°৪৬' উত্তর অক্ষাংশ থেকে ২৭°৪৩' উত্তর অক্ষাংশ পর্যন্ত এবং ৯৭°৭' পূর্ব দ্রাঘিমাংশ থেকে ৮০°২' পূর্ব দ্রাঘিমাংশ পর্যন্ত বিস্তৃত। এটি কানপুর বিভাগের অন্তর্গত একটি জেলা। এর উত্তরে বাদাউন ও শাহজাহানপুর, পূর্বে হারদোই, দক্ষিণে কন্নৌজ এবং পশ্চিমে এটাহ ও মৈনপুরী জেলা দ্বারা বেষ্টিত। জেলাটি একটি সমতলভূমি, কেবল কয়েকটি মৃদু টিলা এবং কখনও কখনও আকস্মিকভাবে ঢালু দ্বারা পরিবর্তিত হয়, যা নদীর উপত্যকায় নেমে এসেছে। সমুদ্র পৃষ্ঠ থেকে গড় উচ্চতা ১৬৭ মিটার।   জলবায়ু  ফারুখাবাদ জেলায় আর্দ্র উষ্ণমন্ডলীয় জলবায়ু বিরাজমান, যার ফলে মধ্য নভেম্বর থেকে ফেব্রুয়ারি হল শীতকাল এ সময় আবহাওয়া ঠাণ্ডা থাকে এবং মার্চ থেকে জুন পর্যন্ত গ্রীষ্মকাল এ সময় আবহাওয়া শুষ্ক ও গরম থাকে। গড় বার্ষিক বৃষ্টিপাত ৮৯৬.২ মিলিমিটার (৩৫.২৮ ইঞ্চি)।   জনসংখ্যা  ২০১১ সালের ভারতীয় জনগণনা অনুসারে ফারুখাবাদ জেলার জনসংখ্যা ১,৮৮৭,৫৭৭, যা লেসোথোর জনসংখ্যার সমান  বা মার্কিন যুক্তরাষ্ট্রের পশ্চিম ভার্জিনিয়া রাজ্যের সমান। এটি ভারতে ৬৪০টি জেলার মধ্যে ২৫০তম জনবহুল জেলায় স্থান দিয়েছে। জেলায় জনসংখ্যার ঘনত্ব প্রতি বর্গ কিলোমিটারে ৮৬৫ জন বা প্রতি বর্গ মাইলে ২২৪০ জন। ২০০১ থেকে ২০১১ এর দশকে জনসংখ্যার বৃদ্ধির হার ছিল ২০.২%। ফারুখাবাদ জেলার লিঙ্গ অনুপাত প্রতি ১০০০ পুরুষের জন্য ৮৮০ জন মহিলা রয়েছে এবং সাক্ষরতার হার ৬৯.০৪%।  ভারতের ২০১১ সালের জনগণনার সময়ে জেলার জনসংখ্যার ৯৯.০৮% হিন্দি এবং ৪.৬৮% উর্দুকে তাদের প্রথম ভাষা বলে উল্লেখ করেছিল।2011 Census of India, Population By Mother Tongue   তথ্যসূত্র   বিষয়শ্রেণী:উত্তরপ্রদেশের জেলা বিষয়শ্রেণী:ফারুখাবাদ জেলা
বাংলাদেশিরা ইতালির বৃহত্তম অভিবাসী জনগোষ্ঠীর একটি। ২০১৬ সালের হিসাবে, ইটালিতে প্রায় ১ লক্ষাধিক বাংলাদেশী বাস করে। ইতালির বেশিরভাগ বাংলাদেশী রোম, মিলান এবং ভেনিস শহরে বাস করে। তবে সর্বাধিক লাজিও, লম্বার্ডি এবং ভেনেটো অঞ্চলে বাস করে।   ইতিহাস  ১৯৮০ এর দশকে বাংলাদেশিরা প্রথম ইতালিতে অভিবাসন শুরু করে। ১৯৮৯ সালের শেষদিকে এবং ১৯৯০-এর মাঝামাঝি সময়ে রোমে বসবাসরত বাংলাদেশিদের সংখ্যা ২০০-৩০০ থেকে বেড়ে প্রায় এক-দ্বিগুণ হয়ে মহাদেশীয় ইউরোপের বৃহত্তম বাংলাদেশী সম্প্রদায় হয়ে উঠেছে। পরবর্তীকালে মূলত অনথিভুক্ত অভিবাসনের মাধ্যমে জনসংখ্যার আকার দ্বিগুণ হয়ে যায়, যা ১৯৯৫ সালের হিসাবে আনুমানিক ৮২,০০০ লোক।    জনসংখ্যা  ইতালির বেশিরভাগ বাংলাদেশী ঢাকা, মাদারীপুর, শরীয়তপুর ও নোয়াখালী জেলা থেকে আগত।  তাদের মধ্যে প্রায় ৭১.৬% পুরুষ। বাংলাদেশী জনসংখ্যার ৫৯% (১৫ বছর বা তার বেশি বয়সী) কর্মরত রয়েছেন - যা এই দেশের নন-ইইউ নাগরিকদের জন্য নথিভুক্ত জনসংখ্যার তুলনায় দুই শতাংশ বেশি। ইটালির বাংলাদেশী সম্প্রদায়ের বেকারত্বের হার ১১%, পুরো ইউরোপীয় ইউনিয়নভুক্ত নাগরিকের চেয়ে কিছুটা কম। পরিষেবা খাতটি সম্প্রদায়ের অন্তর্ভুক্ত ৭০% এরও বেশি শ্রমিককে নিয়োগ দিয়েছে। শিল্পে নিযুক্ত বাংলাদেশীদের শতকরা পরিমাণ প্রায় ২২%। নিযুক্ত প্রায় ৩৩% বাংলাদেশীর মাসিক আয় £৮০০ ইউরোর নিচে। অধিকতর বেশি মানুশ £৮০০-£১২০০ এর মধ্যে আয়ের শ্রেণির অন্তর্ভুক্ত, যা এই সম্প্রদায়ের অন্তর্গত ৪৮% বাঙালী।    তথ্যসূত্র   বিষয়শ্রেণী:বাংলাদেশী বিক্ষিপ্ত উদ্বাসন বিষয়শ্রেণী:বাংলাদেশ-ইতালি সম্পর্ক
১০জি একটি শব্দ যা যুক্তরাষ্ট্রের কিছু ক্যাবল ইন্টারনেট প্রদানকারী এবং শিল্পগোষ্ঠী কর্তৃক ব্যবহৃত হয়। এটি মূলত সেইসব ব্রডব্যান্ড নেটওয়ার্ককে বোঝায় যেগুলোর সর্বোচ্চ সম্ভাব্য ডাউনলোডের গতি প্রতি সেকেন্ডে দশ গিগাবিট (১০ জিবিট/সেকেন্ড)। এই শব্দটি সর্বপ্রথম ২০১৯ সালের জানুয়ারিতে শিল্প সংস্থা এনসিটিএ (এনসিটিএ) এই অর্থে ব্যবহার করে। তারা জানায় যে তারা এই শব্দটির ট্রেডমার্কের জন্য আবেদন করেছে। পরবর্তীতে ২০১৯ সালের গ্রীষ্মকালে ক্যাবলল্যাবস (CableLabs) একটি শ্বেতপত্রে এর বিস্তারিত ব্যাখ্যা দেয়।  "১০জি" শব্দটি ৫জি (ফিফথ জেনারেশন)-এর মতো সেলুলার নেটওয়ার্কের সংখ্যাযুক্ত প্রজন্মের মানগুলির সাথে সম্পর্কযুক্ত নয়। এই শব্দটি নিয়ে আলোচনা করা কিছু নিবন্ধে বলা হয়েছে যে ১০জি সাধারণ পাঠকদের কাছে এমন ধারণা দিতে পারে যে পরিষেবাটি ৫জি-এর চেয়ে দ্বিগুণ দ্রুত হবে, যেখানে বাস্তবে ৫জি স্ট্যান্ডার্ড ইতিমধ্যেই ২০ জিবিট/সেকেন্ড পর্যন্ত দ্রুত গতিকে অন্তর্ভুক্ত করে।Brodkin, Jon (January 7, 2019). "Envious of 5G hype, cable cos. unveil potentially confusing "10G" trademark". Ars Technica. Retrieved October 22, 2023.  ২০২৩ সালের গোড়ার দিকে, কমকাস্ট তার এক্সফিনিটি ইন্টারনেট পরিষেবাকে এখন "১০জি নেটওয়ার্ক" হিসেবে উল্লেখ করতে শুরু করে, যদিও কমকাস্টের বেশিরভাগ বাড়িতে সর্বোচ্চ গতির পরিষেবা তখনও মাত্র ১জিবিট/সেকেন্ড ছিল।Lee, Alaina (March 20, 2023). "Don't be fooled: Comcast's '10G' doesn't mean what you think it does". PC World. Retrieved October 22, 2023.  ২০২৩ সালের অক্টোবরে, বেটার বিজনেস ব্যুরোর ন্যাশনাল অ্যাডভার্টাইজিং ডিভিশন (এনএডি) রায় দেয় যে তারা কমকাস্টের ১০জি ব্যবহারকে মিথ্যা বা বিভ্রান্তিকর বলে মনে করে, কারণ এটি একটি সুস্পষ্ট দাবি তৈরি করে যে কমকাস্ট দশম প্রজন্মের নেটওয়ার্ক ব্যবহার করছে অথবা সমস্ত গ্রাহকদের জন্য ১০ জিবিট/সেকেন্ড গতির প্রতিশ্রুতি দিচ্ছে। এনএডি সুপারিশ করে যে কমকাস্ট হয় তাদের এই দাবিগুলি বন্ধ করুক অথবা ১০জি-কে একটি "আকাঙ্ক্ষিত" প্রযুক্তি হিসাবে স্পষ্ট করুক। কমকাস্ট জানায় যে তারা স্ব-নিয়ন্ত্রণকারী সংস্থাটির এই সিদ্ধান্তের বিরুদ্ধে আপিল করবে। তবে, ২০২৪ সালের জানুয়ারীর মধ্যে, কমকাস্ট জানায় যে তারা তাদের বিপণনে আর "১০জি নেটওয়ার্ক" ব্র্যান্ডিং ব্যবহার করবে না।   আরও দেখুন    ৬জি   তথ্যসূত্র   বিষয়শ্রেণী:ইন্টারনেট পরিভাষা বিষয়শ্রেণী:ইন্টারনেট প্রবেশাধিকার